Запішыце сказы, падкрэсліце аднародныя члены.
1. Як бы ты ні спяшаўся, як бы ні падціскаў час, а заўсёды, як толькі пачуеш іх развітальныя трубныя галасы ўгары, разагнеш стомленую працай спіну, узнімеш галаву і праводзіш вачамі аж да таго часу, пакуль птушкі не знікнуць з вачэй. 
2. Дзюба ў драпежніка раз’юшана раскрыта, горла ў азарце хадуном ходзіць, шэрыя крылы і хвост шырока распушчаны, лютай злосцю гараць янтарна-жоўтыя вочы птаха. 
3. З году ў год яны перад адлётам у вырай з усіх навакольных вёсак і сёл збіраюцца на прыбярэзінскія лугі. І часам іх досыць-такі шмат. Аднаго разу я іх памылкова палічыў за жанчын, якія згабалі сена. І як жа быў здзіўлены, калі гэтыя ў белых кофтачках “жанчыны” раптам узмахнулі крыламі і ўзняліся ў паветра… 
4. Беляка і сапраўды цяжка заўважыць на снезе. А калі і ўгледзіш, дык толькі па чорных кончыках вушэй, караму вочку ды бела-бруднаватых падэшвах ног звярка. 

Зрабіце сінтаксічны разбор сказа.
Вось рыжая чырвоным полымем мільганула па белым снезе, таропка перасекла Хітры лабячок, выскачыла на першую дарожку і жывым клубком коціцца па ёй. 
Дадатковае заданне: вызначце мастацкія сродкі выразнасці ў сказе.

